Folketing
2010-01-29

Ja, vi går ind for åbenhed, så vi har lige fået set den renskrevne aftale fra i morges, og derfor har vi (V, S, DF, SF, KF, RV, EL og LA) kunnet lave et forslag til vedtagelse, som lyder: Forslag til vedtagelse »Folketinget tager til efterretning, at partierne bag vedtagelsen af B 103 (samling 2005/06) har indgået aftale om et konklusionspapir med nye krav til obligatoriske standarder for dokumentformater i det offentlige, som bl.a. indebærer, at - der oprettes en liste over godkendte obligatoriske åbne standarder - statslige myndigheder fra 1. april 2011 vil være forpligtede til at afsende og kunne modtage dokumenter i formater omfattet af listen - regeringen optager forhandlinger med regioner og kommuner med henblik på snarest at implementere de statslige åbne standarder. Folketinget opfordrer regeringen til at iværksætte konklusionspapirets implementering hurtigst muligt.« (Forslag til vedtagelse nr. V 40).